section_heading: Životopis
paragraph_text: Tijekom rada s Ekatarinom, Mladenović surađuje kao producent na albumima sastava "Gustaph y njegovi dobri duhovi" (Gustafi) i "Fit". Godine 1985. se zajedno s ostalim članovima Ekatarine pojavljuje u filmu Gorana Markovića Tajvanska kanasta, a sljedeće godine i u filmu Darka Bajića Crna Marija gdje igra glavnu ulogu i za koji je napisao pjesmu "Bus Station". Krajem osamdesetih piše glazbu za jednu kazališnu predstavu na kojoj rade i Vlatko Stefanovski, Đorđe Erić (sin Dobrice), Zoran Petrović i drugi.